Dušan Mitana : Psie dni

Dušan Mitana sa narodil 9. 12. 1946 v Moravskom Lieskovom. Po strednej škole rok pracoval ako robotník v Moravskom Lieskovom. V r. 1965 odišiel do Bratislavy študovať žurnalistiku a v tom istom roku sa otvoreným listom básnickej skupine Osamelí bežci zapojil do literárneho života. V rokoch 1967-72 študoval filmovú a televíznu dramaturgiu na VŠMU. Pracoval ako redaktor časopisu Romboid, zo „znormalizovanej“ redakcie však v roku 1975 odišiel a odvtedy žije v Bratislave ako spisovateľ „na voľnej nohe“.

Časopisecky debutoval poviedkou Oáza s jabloňami, no skutočným debutom bola zbierka poviedok Psie dni, ktorá vyvolala veľký ohlas čitateľov i kritiky.

Znaky tvorby:

* Predstaviteľ literárnej postmoderny
* Do literárne života sa zapojil otvoreným listom básnickej skupine Osamelý bežci
* Debut- zbierka poviedok Psie dni
* V próze vychádza z fil. existencionalizmu, z kafkovských stavov a pocitov úzkosti, odcudzenia a dezilúzie.
* tajomné iracionálne prózy v próze naznačoval závažnosť morálnych kríz po r. 1948
* napínavé príbehy so šokujúcim koncom
* absurditou, tajomnosťou a náhodou predstavuje bytie ako sled absurdných náhod.

**Druh:** epika
**Forma:** próza
**Žáner:** poviedka
**Téma:** priebeh „psieho dňa“ rozprávača ( z fran. Canicule- psie dni- čas najväčších horúčav)
**Postavy:** rozprávač, mladý muž, starý muž

V obsahovo neveľkej poviedke, v ktorej vystupujú len 3 bezmenné postavy, je nám priblížený priebeh jedného (ne)obyčajného dňa rozprávača. Ten cestou k rieke míňa mladého muža, ktorý ho ihneď zaujme, pretože vyzerá akoby nedýchal a tak sa podujme zistiť prečo je tento muž „mŕtvy“. (kriminálna zápletka) Sleduje ho i keď vie, že na koreň záhady nepríde. Mladý muž sa stretáva so starým mužom a správa sa povýšenecky. Po tom, čo udrie starého muža sa rozprávač rozhodne zasiahnuť, no mladý ho vysmeje a starý muž odmieta pomoc. Odchádza. Príde k rieke. Zachráni topiaceho psa. Nechcene mu pichne do oka a pes ho pohryzie. Prvky absurdity- pohryzie psa tiež. Hodí do vody a zabije hádzaním kameňov. Pri brehu znovu stretáva starého muža, ktorý sa pokúša o samovraždu obesením. Nedokáže to však sám. Rozprávač s radosťou zavesí na strom lano a prinesie mu sud aby mal odkiaľ skočiť. Odíde aby mal súkromie. Vráti sa, prezrie si ho. Odchádza aby nikto nezistil, že bol svedkom.

Poviedka Psie dni obsahuje dej plný bizarných udalostí s nečakaným koncom, ktorý na nás pôsobí šokujúco. Dej má iracionálne prvky, ide o narúšanie kauzálnosti (zachránenie a následné utopenie psa, pomoc pri obesení). Je tam zobrazenie konania človeka v afekte, keď si plne neuvedomuje dopad svojich činov. Autor nesprístupní dôvody konania postáv, zobrazuje len dopad týchto udalostí. ( nevieme prečo sa starý muž obesilpô).
V poviedke je mnoho úvah rozprávača, ktorý premýšľa nad možnými dopadmi konania- nachádzame i naturalistické opisy (ako by si roztrhol brucho keby nedbalo skočil do vody plnej skál). Autorovi šlo v diele o rozlomenie, narušenie logického poriadku.